Coreea de Nord: Portretul lui Kim Jong Un, afișat pentru prima dată alături de predecesorii săi
Mass-media nord-coreeană a publicat fotografii care arată portretul lui Kim Jong Un expus proeminent lângă cele ale tatălui și bunicului său, într-un efort aparent de a-și consolida statutul de lider egal cu înaintașii săi, relatează miercuri Reuters și Agerpres. Fotografiile par să fie primele publicate de presa de stat în care portretul său stă lângă cele ale fondatorului statului, Kim Ir Sen, și răposatului său tată, Kim Jong Il, care a condus țara până la moartea sa subită în 2011.